Norbert Poncin

Den Norbert Poncin, gebuer de 16. Januar 1958 zu Péiteng, ass e lëtzebuergesche Mathematiker an Universitéitsprofesser.

Studium a Karriär
Hien huet säin Doktorat op der Universitéit vu Léck ënnert der Supervisioun vum Marc De Wilde a vum Pierre Lecomte gemaachMathematics Genealogy Project - Norbert Poncin a krut eng postdoktoral Ausbildung beim Jaunsz Grabowski vun der Polnescher Akademie vun de WëssenschaftenMathscinet - Norbert Poncin zu Warschau.

Seng Karriär huet hien als Mathematiksenseignant zu Dikrech am Kolléisch ugefaangen (1984-1989), gouf duerno Chargé de cours (1989-1995) a Professer (1995-2003) um Centre universitaire, a Voll-Professer op der Universitéit Lëtzebuerg (2003-2023). Säit 2023 ass hien Emeritéierte Professer a schafft am Consultingsberäich.

Afloss op d'Entwécklung vun der Mathematik zu Lëtzebuerg
Um Centre universitaire war de Norbert Poncin ee vun de Responsabele vum mathematesche Seminär vu Lëtzebuerg (1998-2002), deen eng féierend Roll an der Unterrechts- a Fuerschungseenheet an der Mathematik gespillt huet. Hien ass ee vun de Grënner an den éischten Direkter vum MathematiksdepartementUniversity of Luxembourg, Department of Mathematics vun der Universitéit Lëtzebuerg (2002-2004). An dëse Funktiounen huet hie gehollef d'Transitioun vun der Mathematik vum fréiere quasi-universitären edukativen System um Centre universitaire zum neien System op der Universitéit ze gestallten. Duerno huet hien um Opbau an un der Weiderentwécklung vum der mathematescher Fuerschung op der Uni Lëtzebuerg matgewierkt (2003-2023).

Tëschent 2004 an 2022 war den Norbert Poncin un der Organisatioun vun enger 20 Workshoppen a Konferenzen an éischter Rei 
bedeelegt4th Conference on Poisson Geometry, 7-11 June 2004, University of LuxembourgColloque international "Poisson Geometry and related fields", Lëtzebuerger Journal, Nr. 107, 8. Juni 2004European Science Foundation Research Conference "Algebraic Aspects in Geometry"University of Luxembourg, International Conference "Supergeometry, Supersymmetry and Quantization"University of Luxembourg, International Conference "Interactions and Applications of Homotopical Algebra and Geometry". Des Weidere war hien an der Organisatioun vun Eventer am Kader vum Weltjoer vun der Mathematik 2000 involvéiert. Dat gouf vun der Organisatioun fir Erzéiung, Wëssenschaft a Kultur vun de Vereenten Natiounen ënnerstëtz a gouf vun der Internationaler Mathematiksunioun, op Initiativ vun der Lëtzebuerger Mathematescher Societéit proklaméiert.

Hien ass Matgrënner vun enger Rei Studiegäng a war den éischten Direkter vum Master an der MathematikUniversity of Luxembourg, Master in MathematicsMaster in Mathe mit Jobaussichten, Luxemburger Wort, 16. Januar 2009, S. 15Les maths sont partout, Le Quotidien, 11 septembre 2009, p. 9 (2009-2019) a vum Master am Secondaireunterrecht an der MathematikUniversity of Luxembourg, Master in Secondary Education in Mathematics (2016-2019) vun der Uni Lëtzebuerg.

Fuerschung
De Norbert Poncin huet eng 50 FuerschungsaarbechtenGoogle Scholar - Norbert Poncin (1998-2023) verëffentlecht a Beiträg zu verschiddene Gebidder vun der Mathematik gemaach, dorënner Differenzialoperateuren, algebresch Topologie, algebresch Aspekter an der Geometrie, Héijer Algebra, Supergeometrie an homotopesch algebresch Geometrie. Zesumme mat verschiddene Coauteuren huet hien eng Generalisatioun vun der Supergeometrie agefouert a studéiert, déi ënner dem Numm -GeometrieThe Geometry of Supersymmetry - A Concise Introduction bekannt gouf.

Ausgewielt Artikelen

 F. Boniver, S. Hansoul, P. Mathonet & N. Poncin, Equivariant symbol calculus of differential operators acting on forms, Letters in Mathematical Physics, 62 (2002), 19–232
 N. Poncin, F. Radoux & R. Wolak, Equivariant quantisation of orbifolds, Journal of Geometry and Physics, 60(9) (2010), 1103-1111
 N. Poncin, On the cohomology of the Nijenhuis-Richardson graded Lie algebra of the space of functions of a manifold, Journal of Algebra, 243(1) (2001), 16-40
 J. Grabowski & N. Poncin, Automorphisms of quantum and classical Poisson algebras, Cambridge University Press, Compositio Mathematica, 140(2), 511-527
 J. Grabowski, A. Kotov & N. Poncin, Geometric structures encoded in the Lie structure of an Atiyah algebroid, Transformation Groups, 16(1) (2011), 137-160
 G. Bonavolonà & N. Poncin, On the category of Lie n-algebroids, Journal of Geometry and Physics, 73 (2013), 70-90
 T. Covolo, V. Ovsienko & N. Poncin, Higher trace and Berezinian of matrices over a Clifford Algebra, Journal of Geometry and Physics 62(11) (2012), 2294-2319
 T. Covolo, J. Grabowski & N. Poncin, The category of -manifolds, Journal of Mathematical Physics, 57(7) (2016), 073503
 N. Poncin & S. Schouten, The Geometry of Supersymmetry - A Concise Introduction, Graduate Journal of Mathematics 8(1) (2023), 1-57
 A. Govzmann, D. Pistalo & N. Poncin, A new approach to model categorical homotopy fiber sequences, Dissertationes Mathematicae 581 (2022), 1-57

Didaktik vun der Mathematik

Hien huet sech fir d'Fërderung vum Entdeckungsunterricht an der Héichschoulmathematik agesat, an als Deel vun dësem Engagement huet hien un déi 20 verschidde Coursen an der Mathematik, Physik, Ingenieurswëssenschaften, Statistik an der Didaktik vun der Mathematik enseignéiert.

Benevolat

De Norbert Poncin war Tresorier (1994-2002), Vizepresident (2002-2006) a President (2006-2010) vun der Lëtzebuerger Mathematescher Societéit an ass Vollmember vun der wëssenschaftlecher Sektioun vum Institut Grand-DucalInstitut Grand-Ducal, Section des Sciences.

Kategorie:Gebuer 1958
Kategorie:Mathematiker
Kategorie:Universitéitsprofesseren
Kategorie:Universitéit Lëtzebuerg
Kategorie:Membere vun der Section des sciences naturelles, physiques et mathématiques vum Institut grand-ducal
Kategorie:Lëtzebuergesch Lycéesprofesseren